b'\n_START_ARTICLE_\nMetsamajand\n_START_PARAGRAPH_\nMetsamajand on metsa majandav ettev\xc3\xb5te._NEWLINE_Metsamajandit juhtis direktor, koosseisu kuulusid ka peametsa\xc3\xbclem (vanemmetsa\xc3\xbclem), direktori aset\xc3\xa4itja, metsapunkti juhataja, raamatupidajad, metsakasutuse insener, metsakasvatuse insener, metsavalve insener, melioratsiooni insener ja looduskaitse inspektor. Metsavalvet\xc3\xb6\xc3\xb6tajate kohustused ja \xc3\xb5igused olid seadustega s\xc3\xa4testatud, Eesti NSV ajal kanti vormiriietust._NEWLINE_Metsamajandi all\xc3\xbcksus oli metskond, mis jagunes vahtkondadeks._NEWLINE_Eesti NSV-s moodustati metsamajandid 1947. aastal ja senise haldus\xc3\xbcksusena likvideeriti 1992. aastal Eesti Vabariigi Riikliku Metsaameti k\xc3\xa4skkirjaga nr. 15 (10.01.1992). Eesti metsamajandus korraldati \xc3\xbcmber ja \xc3\xbclesanded l\xc3\xa4ksid Riikliku Metsaameti k\xc3\xa4tte. Aastast 1999 on \xc3\xbclesanded Riigimetsa Majandamise Keskuse k\xc3\xa4es.'